《题浩然观》
唐代·舒道纪

灯心坐清境，虚白生林端。
夜静啸声出，月明松影寒。
绛霞封药灶，碧窦溅斋坛。
海树几回老，先生棋未残。

作者简介：自号华阴子，婺州(今浙江金华)人。唐末赤松山道士。能诗，工篆书。僖宗广明乱前，与诗僧贯休结识。乱后，二人又曾相逢。约卒于昭宗时，贯休有诗伤之。事迹见《禅月集》卷一一、卷一六及《金华赤松山志》。《全唐诗》存诗2首。